b"\n_START_ARTICLE_\nKaren H. Grigoryan\n_START_SECTION_\nResultats destacats en competici\xc3\xb3\n_START_PARAGRAPH_\nEl 2008 va ser campi\xc3\xb3 d'Arm\xc3\xa8nia sub-14, i el 2010 campi\xc3\xb3 d'Europa sub-16. Tamb\xc3\xa9 el 2010 va ser guanyar el Memorial G. Kasparyan\xc2\xa0\xe2\x80\x93 Joves Mestres; el 2011 el torneig de joves estrelles; el 2012 l'Obert d'Albena, el juliol del 2013 l'Obert Internacional d'Escacs Vila de Sitges._NEWLINE_El juliol del 2014 fou campi\xc3\xb3 de l'Obert de Sant Mart\xc3\xad i a l'agost va guanyar l'Obert Ciutat de Badalona El 2014 va ocupar el primer lloc en la classificaci\xc3\xb3 general del Circuit Catal\xc3\xa0._NEWLINE_El gener de 2015 es proclam\xc3\xa0 campi\xc3\xb3 d'Arm\xc3\xa8nia, a Erevan. El juliol del 2015 fou campi\xc3\xb3 de l'Obert de Barber\xc3\xa0 del Vall\xc3\xa8s, amb 7\xc2\xbd punts de 9, mig punt m\xc3\xa9s que el GM Marc Narciso Dublan, i subcampi\xc3\xb3 de l'Obert de Sitges amb 7 punts de 9, mig punt per darrere de Johan Salomon. El 2015 de nou fou el vencedor del Circuit Catal\xc3\xa0. L'octubre de 2015 guany\xc3\xa0 el 4t Memorial Oliver Gonz\xc3\xa1lez jugat a Legan\xc3\xa9s (Espanya) destacat amb 8 punts de 9, un punt m\xc3\xa9s que els tres immediats perseguidors: Mikha\xc3\xafl Ulibin, Orelvis P\xc3\xa9rez Mitjans i Robert Hovhannisian._NEWLINE_El setembre de 2016 fou campi\xc3\xb3 de l'Obert Ciutat de Sabadell amb 7 de 9 partides, superant al cub\xc3\xa0 Lu\xc3\xads Aguero en el desempat."